কারাগারে যেসব মারাত্মক শারীরিক জটিলতায় ভুগছেন খালেদা জিয়া eurobdnews.com
বৃহস্পতিবার, ১৮ অক্টোবর ২০১৮ ০৮:৫০:১৭ এএম
কারাগারে যেসব মারাত্মক শারীরিক জটিলতায় ভুগছেন খালেদা জিয়া
জাতীয় | শনিবার, ২৪ ফেব্রুয়ারী ২০১৮ | ০৪:১৫:০৩ পিএম
জিয়া অরফানেজ ট্রাস্ট দুর্নীতি মামলায় দণ্ডপ্রাপ্ত কারাবন্দী বিএনপি চেয়ারপার্সন খালেদা জিয়ার জামিন আবেদনে বেশ কিছু মারাত্মক শারীরিক জটিলতার কথা উল্লেখ করা হয়েছে। গত বৃহস্পতিবার বিচারপতি এম ইনায়েতুর রহিম ও বিচারপতি সহিদুল করিমের সমন্বয়ে গঠিত হাইকোর্ট বেঞ্চে এ আবেদন করেন বিএনপি চেয়ারপার্সনের আইনজীবীরা।
জামিন আবেদনে বলা হয়, ৭৩ বছর বয়সী খালেদা জিয়া নানা মারাত্মক শারীরিক জাটিলতায় ভুগছেন। তিনি ২০ বছর ধরে ডায়াবেটিস, ৩০ বছর ধরে গেঁটে বাত, ১০ বছর ধরে উচ্চ রক্তচাপ ও আয়রন স্বল্পতায় ভুগছেন। ১৯৯৭ সালে তার বাম হাঁটু এবং ২০০২ সালে ডান হাঁটু প্রতিস্থাপনের কারণে তার গিটে ব্যথা হয়, যা প্রচণ্ড যন্ত্রণাদায়ক।
এমনকি হাঁটাহাঁটি না করতেও চিকিৎসকের পরামর্শ রয়েছে। এসব শারীরিক জাটিলতার কারণ বিবেচনায় তার জামিন মঞ্জুরের সবিনয় আর্জি জানাচ্ছি। এছাড়া নারী, তিনবারের প্রধানমন্ত্রী ও বাংলাদেশ জাতীয়তাবাদী দল বিএনপি’র চেয়ারপার্সন উল্লেখ করেও জামিনের আর্জি জানানো হয়।